CELEX: C2006/212/64
Language: da
Date: 2006-09-02 00:00:00
Title: Sag T-183/06: Sag anlagt den 11. juli 2006 — Den Portugisiske Republik mod Kommissionen

2.9.2006   
            
            
               DA
            
            
               Den Europæiske Unions Tidende
            
            
               C 212/36
            
         Sag anlagt den 11. juli 2006 — Den Portugisiske Republik mod Kommissionen
   (Sag T-183/06)
   (2006/C 212/64)
   Processprog: portugisisk
   Parter
   
      Sagsøger: Den Portugisiske Republik (Lissabon, Portugal) (ved L. Fernandes, som befuldmægtiget, advogado C. Botelho Moniz og advogado E. Maia Cadete)
   
      Sagsøgt: Kommissionen
   Sagsøgerens påstande
   
               —
            
            
               Annullation af Europa-Kommissionens beslutning af 28. april 2006 under overskriften »Kommissionens beslutning af 28. april 2006 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen«, for så vidt som den på Portugal anvender en finansiel korrektion på 100 % på området for spindhør på i alt 3 135 348,71 EUR.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Genstanden for søgsmålet er Kommissionen for De Europæiske Fællesskabers beslutning af 28. april 2006 under overskriften »Kommissionens beslutning af 28. april 2006 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen«, for så vidt som den på Portugal anvender en finansiel korrektion på 100 % på området for spindhør på i alt 3 135 348,71 EUR inden for rammerne af den ordning, der er indført ved Kommissionens forordning (EØF) nr. 1164/89 af 28. april 1989 om gennemførelsesbestemmelserne for støtte til spindhør og hamp (1).
   
      (1)  EFT L 121 af 29.4.1989, s. 4.